Placuit atque convenit inter rectores Sancti Vincentii et Bernardum, (ut terras) inter se commutarent, quod et fecerunt. Inprimis donat Bernardus ad rectores Sancti Vincentii campum unum qui est situs in pago Matisconensi, in agro Viriaco, in villa Causellis: hoc est campus qui terminat a mane terra Widoni et Sancti Albani, a medio die terra Eugiane, a sero Sancti Vincentii, a cercio Sancti Albani; habet in longo a mane perticas XX, a medio die VI pedes VII, a sero XXIII pedes IIII, a circio X. In compensationem, donant rectores Sancti Vincentii partibus Bernardi campum unum in ipsa villa, vel in ipso pago, qui terminat a mane terra Sancti Vincentii, a medio die et a sero similiter, a cercio via publica; habet in longo perticas XXII, a mane (et) a medio die perticas VII pedes VI, a sero XI pedes II, a circio VI. Infra istas terminationes et perticationes, unusquisque teneat et possideat eo tenore dummodo vivit Bernardus et uxor sua Benedicta et infantes illorum, teneant et possideant; et si necessitas eveniat, non vendant nisi ad rectores Sancti Vincentii pro justo precio. S. Vendranni. S. Bernardi. S. Otberti. S. Tetbolt. S. Arnulfi. Hactum est hoc regnante Lothario rege.